Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 838/11/3304	Nové Mesto nad Váhom, 18.1.2012
EEČ : 2-24-2-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Nové Mesto nad Váhom
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Podľa § 220 ods. 1 Trestného poriadku schvaľujem zmier uzavretý medzi:

obvineným: XXXXX, nar. XXXXX XXXXX, trvale bytom XXXXX XXXXX,
a
poškodeným: spoločnosťou SPP Distribúcia, a.s., so sídlom XXXXX, XXXXX, XXXXX, zastúpeným splnomocneným zástupcom XXXXX, nar. 23.08.1981 v Nitre,  

a)	obvinený slobodne, vážne a určito vyhlásil, že spáchal skutok, za ktorý je v predmetnej trestnej veci stíhaný, 
b)	poškodená spoločnosť SPP Distribúcia, a.s., so sídlom XXXXX, XXXXX, XXXXX, zastúpená splnomocneným zástupcom XXXXX, nar. 23.08.1981 v Nitre, si voči obvinenému neuplatnila žiadnu náhradu škody, nakoľko spôsobená škoda už bola uhradená dňa 04.11.2011, 
c)	obvinený zložil dňa 14.12.2011 na účet prokuratúry v Štátnej pokladnici: 7000316760/8180 variabilný symbol:183820114 peňažnú sumu vo výške 200,- EUR, určenú v 100% štátu na peňažnú pomoc poškodeným.

Zároveň obvinený a poškodený zhodne vyhlásili, že zmier uzavreli slobodne, vážne a určito. Súhlasili s obsahom zmieru, ktorý je ich skutočnou vôľou.
 
O vyhlásení obvineného, že spáchal skutok, za ktorý je trestne stíhaný, nie sú odôvodnené pochybnosti o tom, že jeho vyhlásenie bolo vykonané slobodne, vážne a určito. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované vyšetrovateľom (policajným orgánom) Obvodné oddelenie PZ Nové Mesto nad Váho pod spisovou značkou ORP-882/NM-NM-2011.

Skutková veta: 
v presne nezistenom čase do 10.20 h dňa 21.10.2011, v k. ú. obce Kočovce, časť Beckovská Vieska, vytvorením krátkeho kovového spoja v plynovej skrinke novostavby rodinného domu bez súpisného čísla, na parc. č. XXXXX v k. ú. obce Kočovce, Beckovská Vieska, v tejto neoprávnene plynovým kondenzačným kotlom zn. Buderus odoberal zemný plyn s úmyslom vykúrenia predmetnej novostavby aj napriek tomu, že na jeho odber nemal so spoločnosťou SPP Distribúcia, a. s. uzatvorenú platnú zmluvu o jeho odbere, ktorým konaním takto poškodenému SPP Distribúcia, a. s., XXXXX XXXXX spôsobil škodu vo výške 696,97,- Eur

Odôvodnenie: 
Dňa 21.10.2011 vydal poverený príslušník PZ uznesenie ORP-882/NM-NM-2011, ktorým podľa ustanovenia § 199 ods. 1 Trestného poriadku začal vykonaním obhliadky miesta činu trestné stíhanie pre prečin krádeže podľa § 212 ods. 2 písm. e) Trestného zákona. 
  
 Dňa 22.11.2011 vydal poverený príslušník PZ uznesenie ORP-882/NM-NM-2011, ktorým podľa ustanovenia § 206 ods. 1 Trestného poriadku vzniesol obvinenie osobe: XXXXX, nar. XXXXX XXXXX, pre prečin krádeže podľa § 212 ods. 2 písm. e) Trestného zákona. 
 
Dňa 19.12.2011 bol na Okresnú prokuratúru Nové Mesto nad Váhom doručený podľa § 209 ods. 1 Trestného poriadku návrh povereného príslušníka PZ Obvodného oddelenia PZ Nové Mesto nad Váhom na schválenie zmieru podľa § 220 ods. 1 Trestného poriadku medzi obvineným : XXXXX, nar. XXXXX XXXXX a poškodenou spoločnosťou SPP Distribúcia, a.s., so sídlom XXXXX. XXXXX, zastúpeným splnomocneným zástupcom XXXXX, XXXXX 

Preskúmaním príslušného spisového materiálu som zistil, že v predmetnej veci sa koná o prečine, pre ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený a poškodený s takýmto spôsobom vybavenia veci vyslovili súhlas. Zároveň som zistil, že spáchaným trestným činom nebola spôsobená smrť osoby, nie je vedené trestné stíhanie pre korupciu a nie je vedené trestné stíhanie ani proti verejnému činiteľovi alebo zahraničnému verejnému činiteľovi, čo by bolo zákonnou prekážkou na schválenie zmieru a následné zastavenie trestného stíhania.  
 
Z predloženého spisového materiálu vyplýva, že obvinený XXXXX nebol doposiaľ uznaný vinným zo spáchania trestného činu. Súčasťou spisu je odpis registra trestov zo dňa 13.12.2011 na meno obvineného, z ktorého vyplýva, že ku vyššie uvedenému dňu nemá obvinený záznam v registri trestov GP SR. Do vyšetrovacieho spisu bol zaevidovaný výpis z Ústrednej evidencie priestupkov Ministerstva vnútra Slovenskej republiky, z ktorej vyplýva,  že obvinený bol sankcionovaný v blokovom konaní číslo bloku A/2010/01752 Obvodným úradom Nové Mesto nad Váhom za priestupok proti občianskemu spolunažívaniu podľa § 49 ods. 1 písm. d) zákona SNR 372/1990 Zb. o priestupkoch v znení neskorších predpisov, nakoľko dňa 19.01.2010 nezabezpečil očistenie chodníka od snehu. Som toho názoru, že vyššie uvedený nedbanlivostný priestupok nie je prekážkou schválenia zmieru a zastavenia trestného stíhania, pričom poukazujem na účel zmieru, ktorým je zrýchlenie a zhospodárnenie trestného konania, náhrada majetkovej škody, urovnanie a vysporiadanie vzájomných vzťahov medzi obvineným a poškodeným. Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je z hľadiska účelu trestného konania postačujúci a pri aplikácií zásady ultima ratio nie je potrebné použiť dôraznejšie prostriedky trestného práva. 
 
Obvinený a poškodený uzavreli dňa 14.12.2011 dohodu o zmieri, s obsahom uvedeným vo výrokovej časti tohto uznesenia. Poškodená spoločnosť SPP Distribúcia, a.s., so sídlom XXXXX, XXXXX, zastúpená splnomocneným zástupcom XXXXX, XXXXX, si voči obvinenému neuplatnila žiadnu náhradu škody, nakoľko spôsobená škoda už bola uhradená dňa 04.11.2011. Napokon je dostatočne preukázané, že obvinený zložil dňa 14.12.2011 na účet prokuratúry v Štátnej pokladnici: 7000316760/8180 variabilný symbol:183820114 peňažnú sumu vo výške 200,- EUR, určenú v 100% štátu na peňažnú pomoc poškodeným.

	Peňažnú sumu určenú na všeobecne prospešné účely, ktorú obvinený zaplatil na účet prokuratúry v celkovej sume 200,- EUR, považujem vzhľadom na závažnosť spáchaného prečinu, dotknutý verejný záujem, osobné a majetkové pomery obvinených a ich doterajší život za primeranú.

Preto bolo potrebné rozhodnúť tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor